Aarhus Idrætsforening af 1900

Aarhus Idrætsforening af 1900 (i daglig tale kaldet Aarhus 1900 eller 1900) er en af landets største idrætsforeninger med mere end 4.000 medlemmer fordelt på 16 forskellige afdelinger. Flere Aarhus 1900-atleter har gennem årene deltaget i ind- og udland ved både EM, VM og OL. 

Foreningen har hjemsted i Aarhus, og mange af idrætsaktiviteterne foregår i eller omkring Aarhus Stadion og Marselisborgskovene. Den beskæftiger sig med flere forskellige sportsgrene bl.a. atletik/motion, badminton, fodbold, gymnastik, svømning, tennis, triathlon, volleyball. Aarhus 1900 har desuden en række årlige arrangementer; Aarhus Games, Marselisløbet, etc.

Foreningen blev stiftet den 1. juli 1900.

Et klubhus findes i Langenæs Parken.

Profiler 
Foreningens mest kendte navne er:
 Sara Slott Petersen, hækkeløber/sprinter
 Janick Klausen, højdespringer
 Peder Pawel Nielsen, trespringer
 Morten Munkholm, mellemdistanceløber
 Jackie Christiansen, verdensmester i kuglestød for handicappede
 Tine Bach Ejlersen, mangekæmper
 Gert Skals, mangekæmper

OL-deltagelser 

Ved følgende OL har Aarhus 1900 haft deltagelse: 

 1908 London
 Charles Jensen nummer 4 i holdgymnastik
 Ingvardt Hansen nummer 4 i holdgymnastik

 1988 Seoul
 Lars Warming nummer 19 i tikamp

 1992 Barcelona
 Renata Pytelewska Nielsen nummer 11 i længdespring
 Dorthe Rasmussen deltog på 10 0000 meter

 1996 Atlanta
 Jette Ø. Jeppesen nummer 23 i spydkast
 Martin Voss nummer 26 i stangspring
 Renata Pytelewska Nielsen deltog i længdespring
 Gitte Karlshøj deltog på marathon

 2000 Sydney
 Marie Bagger Rasmussen (Bohn) nummer 8 i stangspring
 Joachim B. Olsen nummer 17 i kuglestød

 2004 Athen
 Joachim B. Olsen vandt bronze i kuglestød med resultatet 21,07

 2008 Peking
 Joachim B. Olsen – Kuglestød

 2012 London 
 Sara Slott Petersen – 400 meter hæk
 Jess Draskau-Petersson – Maraton

 2016 Rio

 Sara Slott Petersen – sølvmedalje i 400 meter hæk

Afdelinger 
Aarhus 1900 har en række afdelinger, der fungerer som selvstændige foreninger med vedtægter, regnskaber osv.

Atletik og Løb 
Aarhus 1900 Atletik og Løb – i daglig tale benævnt 1900 AL – er den største af Aarhus 1900's afdelinger. Den blev stiftet samtidig med Aarhus 1900 og holder til i Aarhus Atletik- og Løbeakademi, Havreballe skovvej 11 i Aarhus. Foreningen rummer alt fra sandkasseatletik,  eliteudøvere og løbe hold for alle aldre. Klubben har gennem tiden vundet 2 OL medaljer og haft 4 OL finalister.

Fodbold 
Afdelingen hedder Aarhus 1900 Fodbold.

Gang og motion 
Aarhus 1900 Gang & Motion er en lille, selvstændig afdeling, der primært beskæftiger sig med stavgang, mens der i vinterhalvåret afholdes gymnastikarrangementer. 

Afdelingen havde stiftende generalforsamling den 18. januar 2005.

Gymnastik og dans 
Aarhus 1900 Gymnastik & Dans tilbyder udover klassiske gymnastikdiscipliner også parkour og salsation.

Herregymnastik

Inlinere 
I Aarhus 1900 Inlinere løber man på inline rulleskøjter på asfalt og banked track.

Mountainbike 
Aarhus 1900 MTB er en mountainbikeklub for motionister og bredderyttere. Foreningen har klubhus på Observatoriestien 1 i Aarhus.

Old Boys 
I Aarhus 1900 Old Boys dyrker man gymnastik, atletik og boldspil. Klubben henvender sig til mænd over 30 år.

Orienteringsløb 
I Aarhus 1900 Orientering, i daglig tale 1900 Orientering, løber man orienteringsløb. 
Afdelingen blev stiftet i 1943. Klubhuset "Grumstolen", er placeret i det sydlige Højbjerg på Grumstolsvej 48.

Seniorpetanque 
I Aarhus 1900 Seniorpetanque spiller man petanque. Medlemmerne er pensionister og efterlønnere. Foreningen blev stiftet i 2003.

Skater hockey 
Aarhus 1900 Skater Hockey med tilnavnet Aarhus Smileys.

Svømning 
Aarhus 1900 Svømning tilbyder svømning for motionister og elite i tre af Aarhus' svømmehaller.

Tennis 
Aarhus 1900 Tennis tilbyder sine medlemmer at spille tennis indendørs og udendørs.

Triatlon 
I Aarhus 1900 Triathlon dyrker man triatlon, dvs. svømning, cykling og løb. Klubben har både motionister og elite. Foreningen har klubhus på Observatoriestien 1 i Aarhus.

Volleyball 
I Aarhus 1900 Volleyball spiller man volleyball.

Ældreidræt 
Ældreidræt tilbyder løb, gang, svømning og gymnastik til seniorer, efterlønnere og pensionister.

Eksterne henvisninger 
 Klubbens hjemmeside
 Oversigt over mesterskaber indenfor atletik 
 Gang & Motions hjemmeside 
 AoA.dk  Anette E. Kristensen: "Skal jeg stave det for dig?", artikel om Aarhus 1900 Gang & Motion, 5. august 2008.

Noter 

Fodboldklubber under DBU Jylland
Idrætsforeninger i Danmark
Atletikklubber i Danmark
Etableret i 1900
Idrætsforening af 1900